دوندار علی، ایکینجی عبدالحمیدین اوْغلو محمد سلیم افندی‌نین نوه‌سی و محمد عبدالکریم افندی‌نین اوْغلودور. آناسی ایسه نعمت خانیم‌افندی دیر. اوْ ۱۹۳۰-جو ایلده دمشق‌ده آنادان اوْلدو. بالاجا دوندار عاییله‌نین سۆرگۆنده یاشادیغی زامان دونیایا گلدی، ۱ یاشی اوْلمامیشکن آناسی و آتاسی بیربیریندن آیریلمیشدی. آتاسینین تخت موباریزه‌سی اۇغروندا شرق اؤلکه‌لرینه سیاحت ائتمه‌سی سببی ایله حیاتی‌نین قالانی‌نی آناسی ایله یاشاماغا قرار وئردی. ۱۹۳۵ ایلینده آتاسی وفات ائتدیکدن سوْنرا، ۲ ایل بوْیونجا دده‌سی محمد سلیم افندی‌نین یانیندا بیروت‌دا یاشادی، آنجاق دده‌سی‌نین ۱۹۳۷ ایلینده  وفات ائتمه‌سی ایله یئنی‌دن دمشقه دؤندو. دوندار علی دمشق‌ده یوسرا خانیم‌افندی ایله ائولندی آمما اؤولاد صاحیبی اوْمادیلار.